CELEX: 22016D0735
Language: hu
Date: 2015-03-20 00:00:00
Title: Az EGT Vegyes Bizottság 52/2015 határozata (2015. március 20.) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2016/735]

19.5.2016   
               
               
                  HU
               
               
                  Az Európai Unió Hivatalos Lapja
               
               
                  L 129/33
               
            AZ EGT VEGYES BIZOTTSÁG 52/2015 HATÁROZATA
      (2015. március 20.)
      az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2016/735]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról szóló, 2014. augusztus 4-i 1062/2014/EU felhatalmazáson alapuló bizottsági rendeletet (1) bele kell foglalni az EGT-megállapodásba.
               
            
                  (2)
               
               
                  A permetrinnek a 8. és a 18. terméktípusba tartozó biocid termékekben felhasználható létező hatóanyagként történő jóváhagyásáról szóló, 2014. október 16-i 1090/2014/EU bizottsági végrehajtási rendeletet (2) bele kell foglalni az EGT-megállapodásba.
               
            
                  (3)
               
               
                  A tralopirilnek a 21. terméktípusba tartozó biocid termékekben való felhasználásra szánt új hatóanyagként történő jóváhagyásáról szóló, 2014. október 16-i 1091/2014/EU bizottsági végrehajtási rendeletet (3) bele kell foglalni az EGT-megállapodásba.
               
            
                  (4)
               
               
                  Az 1062/2014/EU felhatalmazáson alapuló rendelet hatályon kívül helyezi az EGT-megállapodásba foglalt 1451/2007/EK bizottsági rendeletet, (4) amelyet következésképpen el kell hagyni az EGT-megállapodásból.
               
            
                  (5)
               
               
                  Az EGT-megállapodás II. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás II. mellékletének XV. fejezete az alábbiak szerint módosul:
      
                  1.
               
               
                  A szöveg a 12nz. pont (438/2014/EU bizottsági végrehajtási rendelet) után a következő pontokkal egészül ki:
                  
                              „12nza.
                           
                           
                              
                                 32014 R 1062: a Bizottság 2014. augusztus 4-i 1062/2014/EU felhatalmazáson alapuló rendelete a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).
                           
                        
                              12nzb.
                           
                           
                              
                                 32014 R 1090: a Bizottság 2014. október 16-i 1090/2014/EU végrehajtási rendelete a permetrinnek a 8. és a 18. terméktípusba tartozó biocid termékekben felhasználható létező hatóanyagként történő jóváhagyásáról (HL L 299., 2014.10.17., 10. o.).
                           
                        
                              12nzc.
                           
                           
                              
                                 32014 R 1091: a Bizottság 2014. október 16-i 1091/2014/EU végrehajtási rendelete a tralopirilnek a 21. terméktípusba tartozó biocid termékekben való felhasználásra szánt új hatóanyagként történő jóváhagyásáról (HL L 299., 2014.10.17., 15. o.)”.
                           
                        
            
                  2.
               
               
                  A 12ze. pont (1451/2007/EK bizottsági rendelet) szövegét el kell hagyni.
               
            2. cikk
      Az 1062/2014/EU felhatalmazáson alapuló rendeletnek, valamint az 1090/2014/EU és az 1091/2014/EU végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. március 21-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. március 20-án.
         
            
               az EGT Vegyes Bizottság részéről
            
            
               az elnök
            
            Gianluca GRIPPA
         
      
      
         (1)  HL L 294., 2014.10.10., 1. o.
      
      
         (2)  HL L 299., 2014.10.17., 10. o.
      
      
         (3)  HL L 299., 2014.10.17., 15. o.
      
      
         (4)  HL L 325., 2007.12.11., 3. o.
      
      
         (*)  Alkotmányos követelmények fennállását nem jelezték.